stanford-oval/wikipedia huggingface dataset:
Kalenjinit
Kalenjinien haarat > Pokotit

Pokotit, pökootit tai sukit ovat Ugandan puolella elävät kalenjinien haara. Pokottien lukumäärä on epäselvä; lähteestä riippuen heidän määräkseen ilmoitetaan 115 000–264 000. Alueellisten ja kulttuurillisten erojen perusteella pokotit jaetaan vielä kahteen ryhmään: aavikko- ja vuoripokotteihin. Vuoripokotit elävät sateisilla ylämailla ja harjoittavat sekä maanviljelyä että paimentolaisuutta. Kuivilla alueilla elävät aavikkopokotit paimentavat nautoja, lampaita ja vuohia.
Monien itäisillä pokottialueilla elävien pokottien mielestä he ovat alkujaan peräisin Cherenganin vuoristoisilta alueilta, ja 1800-luvulla siirtyneet nykyisille alueilleen pääasiassa Laikipan masai-heimolaisten ekspansion tieltä.
Kalenjinien haarat > Terikit

Terikit ovat noin 120 000 hengen kalenjin-heimon haara, joka elää Kakamegan ja Nandi Districtin alueilla. Heidän asuinalueensa muodostaa kiilan nandien, luojen ja luhyien asuinalueiden väliin (kaksi jälkimmäistä eivät ole kalenjinien haaroja). Terikit itse kutsuvat itseään nimellä Terikeek, ja Terik viittaa kieleen, maahan ja kulttuuriin. Luot kutsuvat terikkejä nimellä nyangóóri, jota terikit itse pitävät halventavana.
Terikien suullisen kansanperinteen mukaan he ovat lähtöisin Mount Elgonilta, mitä myös kielentutkimukselliset teoriat tukevat. Ennen siirtomaa-aikoja sekä nandit että terikit ryöstelivät toisiltaan naisia sekä karjaa, ja myös maa-alasta oli kiistoja. Nykyaikaan tultaessa nandien ja terikkien suhteet ovat kuitenkin lähentyneet erinäisistä syistä.
Viimeisinä vuosikymmeninä tapahtunut luhyiden asuinalueen laajentaminen on kiristänyt näiden kahden heimohaaran suhteita. Terikit pitävät luhyoita uhkana heidän perinteiselle kulttuurilleen ja identiteetilleen, ja seka-avioliittojen määrä onkin viime vuosina puolittunut. Lyhioiden väestöpaineen kasvu sekä viljelymaan heikentyminen on ajanut monia terikkejä itään, nandien alueille. Monet terikit jopa väittävät, että he ovat muuttaneet, koska pelkäävät luhyianeja. Terik- ja nandipojilla on muun muassa yhteinen ja yhtäläinen aikuistumisriitti.
Sulautuminen nandeihin on myös ollut suurena tekijänä luomaan ajatusta ja tietoisuutta yhteisestä kalenjin-kansallistunteesta.
Viime aikoina nandialueille muuton tahti on hiipunut ja uhanalaiselta vaikuttanut terikin kielen asema on voimistunut. Nykyään terikit yhä suuremmissa määrin käyvät kouluopetuksensa omalla kielellään.
Kalenjinien haarat > Tugenit

Tugenit elävät Baringon ja Koibatekin alueilla. Tugenit ovat karjanpitäjiä, joiden kulttuurissa lehmällä on keskeinen asia. Ruoan ja juoman (maito) lisäksi lehmiä käytetään muun muassa valuuttana ja lahjoina.
Tugenit puhuvat tugenin kieltä. Kenian pitkäaikainen presidentti Daniel Arap Moi (1978–2002) on tugeni.
Tugenit voidaan jakaa vielä neljään alahaaraan: arrorit elävät Kabartonjon ylängöillä, samorit Kabarnetissa laajemmalla alueella, lembut Eldama Ravinessa ja eldorait Koibatekin alangoilla.
Juokseva kansa

Erityisen tunnettu 2 000 metrin korkeudessa merenpinnasta elävä kalenjin-heimo on juoksijoistaan. 1960-luvulta lähtien kalenjijuoksijat ovat menestyneet maailman huipulla kaikilla juoksumatkoilla 400 metriltä aina maratoniin saakka.
Vuodesta 1980 lähtien kalenjin-heimolaiset miehet ovat voittaneet 40 prosenttia kaikista kansainvälisten arvokilpailujen (olympialaiset, MM-kilpailut sekä maastojuoksun MM-kilpailut) juoksulajien kultamitaleista.
Kalenjinjuoksijat ovat tuoneet yli 70 % Kenian olympiamitaleista. Vielä tarkemmin katsottuna puolet kalenjien mitaleista on nandi-alaheimon (n. 1,8 % Kenian väestöstä) voittamia. Muut Kenian heimot ovat esittäneet väitteitä, että heidän juoksijoitaan syrjitään arvokisavalinnoissa, ja että joistakin heimoista on lähes mahdotonta päästä maajoukkueeseen.
Menestyneitä kalenjin-juoksijoita ovat muun muassa 3 000 metrin esteiden olympiavoittajat Ezekiel Kemboi, Reuben Kosgei, Julius Korir, Julius Kariuki, Matthew Birir, Joseph Keter, Amos Biwott ja Kipchoge Keino, joka nykyään toimii Kenian Olympiakomitean puheenjohtajana.
Lisäksi Moses Kiptanui hallitsi 1990-luvun alkupuolella melko ylivoimaiseen tyyliin maailman estejuoksukilpailuja. Maailmanmestareita kyseisellä matkalla ovat myös Wilson Boit Kipketer, Christopher Koskei, edellä mainittu olympiavoittaja Reuben Kosgei ja nykyisin Qataria edustava lajin maailmanennätysmies Saif Saaeed Shaheen (entinen Stephen Cherono).
2005 Helsingin MM-kisoissa kalenjinit ottivat esteissä kolmoisvoiton, kun Qatarin Saif Saeed Shaheen peittosi kirikamppailussa Ezekiel Kemboin. Kolmanneksi kiihdytti viime metreillä Brimin Kipruto.
800 metrillä ovat menestynet matkan entinen ME-mies ja kolminkertainen maailmanmestari Wilson Kipketer, joka edustaa Tanskaa, sekä olympiavoittajat William Tanui ja Paul Ereng ja hopealle heimoveljensä taakse Barcelonassa 1992 jäänyt Nixon Kiprotich.
Pitemmillä matkoilla menestyneitä ovat muun muassa 1 500 metrin sisäratojen maailmanmestari Paul Korir, kahden mailin ja 3 000 metrin ME-mies ja 5 000 metrin maailmanmestari Daniel Komen sekä vitosen kaksinkertainen maailmanmestari Ismael Kirui. Maileri Bernard Lagat edustaa tätä nykyä Yhdysvaltoja.
10 000 metrillä heimon mainetta ovat ylläpitäneet muun muassa Ismael Kiruin veli ja Moses Kiptanuin serkku, jo edesmennyt entinen ME-mies ja 1992 olympiahopeamitalisti Richard Chelimo, 1993 MM-hopeamitalisti ja vuoden 1991 maailmanmestari Moses Tanui, sekä vuoden 1968 olympiavoittaja Naftali Temu.
Juokseva kansa > Syyt juoksumenestykseen

Vuonna 2000 tanskalais–ruotsalainen tutkijaryhmä päätti ottaa selvää, mikä on kalenjinien juoksumenestyksen salaisuus.
Tutkijat vertailivat tanskalaisten ja kalenjin-juoksijoiden sekä tavallisten, harjoittelemattomien tanskalaisten ja kalenjinien hapenottokykyä, ruumiinrakennetta, lihaksiston rakennetta, ruokavaliota, asuinympäristöä ja monia muita asioita. Nämä asiat osoittautuivat merkityksettömiksi.
Esimerkiksi maksimisykkeessä ja hapenottokyvyssä ei tanskalaisten ja nandien kärkijuoksijoiden, samoin kuin myöskään treenaamattomien nuorten miesten välillä, ollut minkäänlaista eroa, ainakaan mikä olisi puoltanut asiaa kalenjinien hyväksi.
Tutkimusprojektissa laadittiin 12 viikon samanlainen harjoitusohjelma juoksua harrastamattomille tanskalaisille ja kalenjineille nuorille pojille. Harjoitusohjelman lopulla kalenjinkoekaniinit juoksivat 5 000 metriä noin 2 minuuttia nopeammin kuin saman harjoitusohjelman läpi käyneet tanskalaiset. Lisäksi kalenjinit juoksivat matkan korkeassa ilmanalassa, noin 2 000 metrin korkeudessa, kun taas tanskalaiset merenpinnan tasolla.
Kalenjinien ylivoiman katsottiin johtuvan taloudellisemmasta juoksutyylistä, minkä taas katsottiin olevan seurausta heidän kevyemmistä ja tilavuudeltaan pienemmistä alaraajoista.
Kalenjin-heimon nimet

Kun katsoo listaa esimerkiksi kalenji-juoksijoista, huomaa että monet nimistä alkavat K-kirjaimella, Kip-etuliitteet ovat yleisiä, ja monet nimistä ovat muutenkin hyvin samankaltaisia, toisinaan jopa täysin samoja.
Lapsen syntyessä etunimi annetaan yleensä niiden olosuhteiden ja/tai senhetkisen sijainnin perusteella, jotka syntymähetkellä vallitsevat. Muutaman kuukauden päästä syntymästä lapselle annetaan isovanhemmilta peritty nimi, jota käyttävät vain lähimmät sukulaiset, ja yleensä samoihin aikoihin annetaan myös raamatullinen nimi.
Sukunimen lapsi saa isältään, mutta ei isänsä sukunimeä. Kun poika on käynyt aikuistumisriitit lävitse noin 15 vuoden iässä, hän valitsee jonkun isänsä etunimistä (syntymähetken olosuhteita kuvaavan, perityn tai raamatullisen) sukunimekseen. Yleensä sisarukset valitsevat eri nimiä erottuakseen toisistaan, varsinkin jos etunimi sattuu olemaan sama. Nykyaikana on tosin alkanut yleistyä länsimainen käytäntö, että lapsi ottaa sukunimekseen isänsä sukunimen.
Kip-etuliite tarkoittaa poikaa, Chep- tai Jep- tyttöä.
Joitakin kalenji-nimien merkityksiä:
Kipkorir – syntynyt hieman ennen aamunkoittoa
Kipkoech – syntynyt aamulla
Kimutai – syntynyt keskiaamulla
Kibet – syntynyt keskipäivällä
Kiplagat tai Kiplangat – syntynyt auringonlaskussa
Kipkirui – syntynyt hieman pimeän tulon jälkeen
Kipkemboi – syntynyt yöllä
Kipngetich – syntynyt silloin, kun lehmät on päästetty laitumelle aamulypsyn jälkeen
Kiprotich – syntynyt silloin, kun lehmät on tuotu aamulypsylle
Kipngeno – syntynyt kun vuohet heräävät
Kiprono – syntynyt kun lampaat tai vuohet on tuotu illalla taloon sisälle
Kipkeino – syntynyt kun lampaat tai vuohet on lypsetty
Kiplimo – syntynyt laiduntavan karjan keskellä
Kipngeny – syntynyt, kun naudat nuolevat suolaa (suolakivestä)
Kipkosgei – syntynyt pitkän aherruksen jälkeen tai kun syntyneiden lasten välissä on ollut pitkä tauko
Kipchirchir – syntynyt nopeasti, ilman pitkiä ponnisteluja
Kiptanui – syntynyt tajuttomana tai ei ole itkenyt tai hengittänyt syntyessään
Kipketer – syntynyt kuistilla
Kipchoge – syntynyt viljasiilon lähellä
Kipsang – syntynyt ulkona
Kipkurgat – syntynyt ovella
Kibitok – syntynyt isän puolella majaa, ei äidin
Kiptoo – syntynyt, kun on vieraita käymässä
Kiptum – syntynyt kesken ympärileikkausseremonian
Kimaiyo – syntynyt, kun olutta on pantu tai juotu
Komen – syntynyt, kun olutta on pantu tai juotu
Kipruto – syntynyt poissa kotoa, safarilla
Kipchumba – syntynyt valkoisen miehen läheisyydessä (esim. sairaalassa tai euripidin maatilalla)
Kipkemei – syntynyt, kun on kuivaa
Kiprugut – syntynyt, kun on nälkä tai nälänhätä
Kiptalam – syntynyt, kun on heinäsirkkoja
Kipsigei – syntynyt itsestään (ettei äidin tai muiden ole tarvinnut auttaa)
Cheruiyot – syntynyt kun kaikki ovat nukkumassa (vain miehet)
Kitur – syntynyt kun vanhemmat ovat vaipuneet alakuloon lasten takia
Kigen – pitkään odotettu poika (yleensä kun on syntynyt monta tytärtä)
Sang – syntynyt ulkona
Biwott – syntynyt sadekauden aikana (huhti-elokuu)
Koskei – vaikea synnytys
Kipsugut – syntynyt, kun ei ole ollut suolaa eläimille
FC Hongan kausi 2007

FC Hongan kausi 2007 oli FC Hongan toinen kausi Veikkausliigassa. Erityisen historiallisen kaudesta tekee Hongan ensiesiintyminen Euroopan kentillä Intertoto Cupissa. Ensimmäisellä kierroksella Honka pudotti virolaisen FC TVMK:n, mutta toisella kierroksella sen eteneminen pysähtyi tanskalaiseen Aalborg BK:iin.
Ottelut

| Pvm | Kotijoukkue | Vierasjoukkue | Tulos | Hongan maalintekijät | Kilpailu |
| --- | --- | --- | --- | --- | --- |
| 30.11. | FC Honka | MyPa | 1 - 1 | Weckström | Harjoitusottelu |
| 15.12. | FC Honka | FC Viikingit | 2 - 0 | Huuhtanen, Koskela | Harjoitusottelu |
| 19.01. | FC Honka | FC Inter | 2 - 1 | Otaru, Puustinen | Harjoitusottelu |
| 26.01. | FC Honka | TPS | 3 - 2 | Jalasto, Saarinen, oma maali | Harjoitusottelu |
| 02.02. | Klubi-04 | FC Honka | 0 - 1 | Kokko | Harjoitusottelu |
| 10.02. | Atlantis FC | FC Honka | 0 - 2 | Kokko, Helin | Fireball-turnaus |
| 10.02. | FC Honka | HJK | 1 - 1 | Porokara | Fireball-turnaus |
| 10.02. | TPS | FC Honka | 3 - 1 | Lepola | Fireball-turnaus |
| 16.02. | FC Honka | MyPa | 0 - 1 |  | Liigacup |
| 21.02. | IFK Mariehamn | FC Honka | 0 - 1 | Puustinen | Liigacup |
| 24.02. | FC Viikingit | FC Honka | 2 - 0 |  | Liigacup |
| 02.03. | FC Honka | HJK | 1 - 1 | Puustinen | Liigacup |
| 09.03. | FC Honka | FC Lahti | 2 - 1 | Weckström, Huuhtanen | Liigacup |
| 16.03. | FC KooTeePee | FC Honka | 4 - 0 |  | Liigacup |
| 20.03. | Tampere United | FC Honka | 1 - 2 | Puustinen, Jalasto | Liigacup |
| 31.03. | FC Honka | FC Inter | 0 - 0 3 - 4 (rp.) |  | Liigacup |
| 13.04. | FC Haka | FC Honka | 0 - 1 | Patronen | Harjoitusottelu |
| 22.04. | FC Honka | MyPa | 2 - 1 | Puustinen, Weckström | Veikkausliiga |
| 27.04. | FC Viikingit | FC Honka | 3 - 2 | Puustinen, Saarinen | Veikkausliiga |
| 04.05. | FC Honka | Tampere U | 1 - 2 | Patronen | Veikkausliiga |
| 11.05. | VPS | FC Honka | 1 - 1 | Patronen | Veikkausliiga |
| 17.05. | FC Inter | FC Honka | 1 - 1 | V. Vasara | Veikkausliiga |
| 20.05. | FC Honka | IFK Mariehamn | 2 - 0 | Huuhtanen, Puustinen | Veikkausliiga |
| 23.05. | FF Jaro | FC Honka | 1 - 2 | Huuhtanen, Porokara | Veikkausliiga |
| 27.05. | FC Honka | HJK | 0 - 0 |  | Veikkausliiga |
| 08.06. | FC Hämeenlinna | FC Honka | 1 - 4 | Porokara 2, Huuhtanen, Koskela | Harjoitusottelu |
| 14.06. | TPS | FC Honka | 1 - 3 | Puustinen 2, Weckström | Veikkausliiga |
| 18.06. | FC Honka | FC Lahti | 0 - 0 |  | Veikkausliiga |
| 24.06. | FC Honka |  FC TVMK | 0 - 0 |  | UEFA Intertoto Cup |
| 01.07. |  FC TVMK | FC Honka | 2 - 4 | Puustinen 2, Huuhtanen, Hakanpää | UEFA Intertoto Cup |
| 04.07. | FC Honka | TPS | 2 - 0 | Koskela, Otaru | Veikkausliiga |
| 08.07. | FC Honka |  Aalborg BK | 2 - 2 | Porokara, Puustinen | UEFA Intertoto Cup |
| 14.07. |  Aalborg BK | FC Honka | 1 - 1 | Porokara | UEFA Intertoto Cup |
| 22.07. | AC Oulu | FC Honka | 3 - 3 | Porokara 2, Hakanpää | Veikkausliiga |
| 25.07. | FC Honka | FC Haka | 0 - 2 |  | Veikkausliiga |
| 01.08. | FC Hämeenlinna | FC Honka | 0 - 1 | Helin | Harjoitusottelu |
| 05.08. | FC Lahti | FC Honka | 2 - 2 | Otaru, Puustinen | Veikkausliiga |
| 09.08. | FC Honka | FC Viikingit | 1 - 1 | Hakanpää | Veikkausliiga |
| 13.08. | FC KooTeePee | FC Honka | 1 - 2 | Weckström, Huuhtanen | Veikkausliiga |
| 16.08. | FC Honka | IFK Mariehamn | 0 - 0 |  | Veikkausliiga |
| 26.08. | FC Honka | Atlantis FC | 2 - 1 (ja.) | Puustinen, Porokara | Suomen Cup |
| 30.06. | FC Honka | VPS | 1 - 0 | Puustinen | Veikkausliiga |
Pelaajat

| --- | --- |
VL: Veikkausliiga
SC: Suomen Cup
LC: Liigacup
IC: Intertoto Cup
O: Ottelut
M: Maalit
| Nro | Pelaaja | VL-O | VL-M | SC-O | SC-M | LC-O | LC-M | IC-O | IC-M |
| --- | --- | --- | --- | --- | --- | --- | --- | --- | --- |
| 1 | Peltonen, Tuomas | 9 | 0 | 0 | 0 | 0 | 0 | 4 | 0 |
| 3 | Heilala, Roope | 4 | 0 | 1 | 0 | 4 | 0 | 0 | 0 |
| 4 | Jalasto, Ville | 18 | 0 | 1 | 0 | 6 | 1 | 4 | 0 |
| 5 | Lagerblom, Lasse | 1 | 0 | 0 | 0 | 0 | 0 | 0 | 0 |
| 6 | Verno, Ilpo | 3 | 0 | 0 | 0 | 7 | 0 | 0 | 0 |
| 7 | Huuhtanen, Peke | 15 | 3 | 1 | 0 | 8 | 1 | 4 | 1 |
| 8 | Patronen, Hannu | 16 | 2 | 0 | 0 | 6 | 0 | 3 | 0 |
| 9 | Vasara, Vesa | 13 | 1 | 0 | 0 | 0 | 0 | 0 | 0 |
| 10 | Saarinen, Janne | 14 | 1 | 1 | 0 | 6 | 0 | 4 | 0 |
| 11 | Haarala, Hannu | 11 | 0 | 0 | 0 | 3 | 0 | 1 | 0 |
| 12 | Maanoja, Tomi | 9 | 0 | 1 | 0 | 7 | 0 | 0 | 0 |
| 13 | Weckström, John | 16 | 3 | 1 | 0 | 5 | 1 | 2 | 0 |
| 14 | Vasara, Jussi | 3 | 0 | 0 | 0 | 2 | 0 | 0 | 0 |
| 15 | Kokko, Aleksandr | 5 | 0 | 1 | 0 | 4 | 0 | 2 | 0 |
| 16 | Koskela, Tero | 16 | 1 | 0 | 0 | 7 | 0 | 4 | 0 |
| 17 | Puustinen, Jami | 17 | 7 | 1 | 1 | 8 | 3 | 4 | 3 |
| 18 | Hakanpää, Rami | 13 | 2 | 1 | 0 | 3 | 0 | 4 | 1 |
| 19 | Helin, Mika | 5 | 0 | 0 | 0 | 6 | 0 | 0 | 0 |
| 20 | Otaru, Nicholas | 11 | 2 | 1 | 0 | 4 | 0 | 4 | 0 |
| 21 | Perovuo, Joel | 7 | 0 | 1 | 0 | 0 | 0 | 4 | 0 |
| 22 | Kukka, Niko | 6 | 0 | 0 | 0 | 5 | 0 | 0 | 0 |
| 26 | Lepola, Jaakko | 0 | 0 | 1 | 0 | 2 | 0 | 0 | 0 |
| 27 | Turunen, Tuomo | 18 | 0 | 1 | 0 | 7 | 0 | 4 | 0 |
| 30 | Vesterinen, Jan | 2 | 0 | 0 | 0 | 1 | 0 | 0 | 0 |
| 33 | Porokara, Roni | 18 | 3 | 1 | 1 | 7 | 0 | 4 | 2 |
|  ? | Aalto, Henri | 0 | 0 | 0 | 0 | 1 | 0 | 0 | 0 |
|  ? | Ristola, Mikki | 0 | 0 | 0 | 0 | 1 | 0 | 0 | 0 |
|  ? | Sid, Simon | 0 | 0 | 0 | 0 | 1 | 0 | 0 | 0 |
Aiheesta muualla

Kauden 2007 pelaajakuvat FC Hongan virallinen sivusto.[vanhentunut linkki]
Vaikea toinen kausi?  16. huhtikuuta 2007. Futismaailma. Arkistoitu 11.7.2007. Viitattu 5.5.2007.
Hyökkäystä ei enää vahvisteta – Mika Lehkosuo kertoo kauteen valmistautumisesta  16. huhtikuuta 2007. Futismaailma. Arkistoitu 11.7.2007. Viitattu 5.5.2007.
FC Honka 2007 Futismaailman keskustelupalstan viestiketju.[vanhentunut linkki]
FC Honka 2007 – Kohti Mestaruutta ja €uroglooriaa! FutisForum²:n keskustelupalstan viestiketju.
Felix Magath

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Wolfgang Felix Magath
Syntymäaika: 26. heinäkuuta 1953 (ikä 71)
Syntymäpaikka: Aschaffenburg, Baijeri, Saksa
Pelipaikka: keskikenttäpelaaja
Pituus: 172 cm
Seura
Seura: avoin
Tehtävä: päävalmentaja
Seurat
| Vuodet | Seura | O | (M) |
| 1972–1974 |  Viktoria Aschaffenburg |  |  |
| 1974–1976 |  FC Saarbrücken | 76 | (29) |
| 1976–1986 |  Hamburger SV | 306 | (46) |
Maajoukkue
| 1977–1986 |  Saksa | 43 | (3) |
Valmennusura
1995–1997:  Hamburger SV
1997–1998:  FC Nürnberg
1998–1999:  Werder Bremen
1999–2001:  Eintracht Frankfurt
2001–2004:  VfB Stuttgart
2004–2007:  Bayern München
2007–2009:  VfL Wolfsburg
2009–2011:  Schalke 04
2011–2012:  VfL Wolfsburg
2014:  Fulham
2016–2017:  Shandong Luneng
2022:  Hertha BSC

Felix Magath (s. 26. heinäkuuta 1953) on saksalainen jalkapallovalmentaja ja entinen keskikenttäpelaaja.
Magath on saksalaisen äidin ja puertoricolaisen isän poika. Yhdysvaltain maavoimissa palvellut isä palasi kotimaahansa 1954, kun hänen palveluksensa Saksassa loppui.
Ura pelaajana

Magath aloitti peliuransa paikallisessa pikkuseurassa Aschaffenburgissa ennen siirtymistään 1. FC Saarbrückeniin 1974. Kaksi vuotta myöhemmin Magath siirtyi Hampurin SV:hen, jossa pelasi koko uransa ajan vuoteen 1986. Kaikkiaan hänelle kertyi HSV:n paidassa 306 ottelua 1. Bundesliigassa ja niissä 46 osumaa.
Magath kuului Saksan parhampiin jalkapalloilijoihin ja teki ratkaisevan 1–0-osuman Euroopan cupin loppuottelussa Juventusta vastaan 1983. Saksan maajoukkueessa Magath pelasi 43 A-maaottelua ja teki niissä kolme maalia. Hän oli mukana voittamassa EM-kultaa 1980 ja hopeaa sekä MM-kilpailuissa 1982 että 1986.
Ura pelaajana > Meriitit pelaajana

Cup-voittajien cupin voitto 1977
Saksan mestaruus 1979, 1982, 1983
EM-kultaa 1980
MM-hopeaa 1982 ja 1986
Euroopan cupin voitto 1983
Ura valmentajana > Meriitit valmentajana

Saksan mestaruus (3): 2005, 2006, 2009
Hopeaa (2): 2003, 2010
Saksan cupin voitto (2): 2005, 2006
Saksan liigacupin hopeaa 2004
Vuoden jalkapallovalmentaja Saksassa (3): 2003, 2005, 2009
Egyptiläinen sielu

Ihmisen sielu koostuu muinaisegyptiläisen uskonnon mukaan seitsemästä osasta, joiden nimet ovat Ren, Sekem, Akh, Ba, Ka, Sheut ja Sekhu. Ajateltiin, että elämän aikana niin eläinten kuin jumaltenkin sielut asuttivat ruumiin eli Ha'n (ḥˁ, tarkoittaa lihaa). Uskottiin myös, että oli olemassa kolme eri olomuotoa: ankhu (elossa olevat ihmiset), netjeru (jumalat) ja akh (kuolleen henki).
Egyptiläiset ajattelivat, että Akh, Ba ja Ka olivat sielun kuolemattomat osat. Vaikka se kuulostaa paradoksiselta, he myös ajattelivat etteivät nämä osat pysty elämään jos yksilön ruumista ei säilötty oikein. Uskottiin, että esimerkiksi Ba ei voisi palata ruumiiseen jos se olisi pahasti mädäntynyt ja tunnistamaton. Niinpä sielun osa jäisi vaeltamaan loputtomiin. Tästä uskomuksesta seurasi egyptiläisten tapa palsamoida kuolleensa.
Ren

Ihmiselle annettiin nimi (egyptiksi ren) syntymän jälkeen ja uskottiin, että ihminen elää niin kauan kuin hänen nimeään sanottiin. Tämä selittää lukuisat merkinnät faaraoiden nimestä heidän haudoissaan. Usein maagista köyttä, kartussia, käytettiin ympyröimään vainajan nimi ja suojelemaan sitä ikuisuudeksi. Vastaavasti yhteiskunnan vihollisten nimet hakattiin huolellisesti pois monumenteista.
Sekem

Sekem on kuolleen ihmisen energia, voima ja valo.
Akh

Akh (kiiltävä) oli käsite, jonka tarkoitus vaihteli Egyptin historian aikana. Aluksi se oli muuttumaton Kan ja Ban yhdistelmä, joka syntyi ihmisen kuollessa. Tavallaan se siis oli aave. Myöhemmin Akh tunnettiin osana Akh-Akhia, joka oli kaikkien ihmisten, eläinten ja jumalten yhteinen Akh. Egyptiläiset ajattelivat pääsevänsä jumalten pariin alamaailmaan ja olevansa sen jälkeen kuolemattomia ja muuttumattomia.
Tämän jälkeen uskottiin, että Ka muuttuisi Akhiksi ja Baksi kuoleman jälkeen. Tässä vaiheessa ajateltiin, että Akh vietti jonkin aikaa alamaailmassa ennen kuin palasi maailmaan ja syntyi uudestaan Kana ja saisi uuden Ban.
Akhin erotus tai Kan ja Ban yhdistäminen tapahtui kuoleman jälkeen. Siihen vaikutti oikeiden uhrien antaminen ja loitsujen lausuminen. Taustalla oli kuitenkin vaara kuolla toistamiseen. Muun muassa Kuolleiden kirjassa ohjastetaan miten vainajan ei tarvitse "kuolla toista kertaa" ja miten hän muuttuu Akhiksi.
Ba

Ba oli jollain tavalla lähinnä länsimaalaista käsitystä sielusta, mutta se tarkoitti myös kaikkea, mikä tekee ihmisestä ainutlaatuisen eli hyvin paljon sama kuin persoona. Samalla tavalla kuin sielu länsimaisessa käsityksessä, Ba on ihmisen se osa, joka elää ruumiin kuoleman jälkeen. Joskus sitä kuvataan ihmispäisellä linnulla, joka lentää ulos haudasta ja liittyy Kahan kuoleman jälkeisessä elämässä.
Aivan kuten ihmisillä, jumaluuksilla on myös Ba. Niiden pyhyys huomioon ottaen se kuitenkin oli enemmän jumaluuksien maineen ja voiman kanssa tekemisissä. Uskottiin, että kun jumala sekaantui ihmisten asioihin hänen Baunsa (Ban monikko) olivat silloin työssä. Tämän vuoksi faaraota pidettiin jumalan Bana ja jumalan uskottiin olevan jonkun toisen jumalan Ba.
Ka

Ka oli elämänvoiman käsite. Kun yksilö kuoli, hänen Kansa erosi ruumiista. Egyptiläiset uskoivat Khnumin tekevän Kata tai, että se siirtyi isältä lapsille sperman välityksellä.
Yleinen uskomus oli, että Ka pidettiin elossa ruoan ja juoman kautta. Tämän vuoksi vainajille uhrattiin ruokaa ja juomaa. Niiden fyysistä olomuotoa ei ollut tarkoitus syödä, vaan niiden Ka.
Julian Jaynes esitti teorian, jonka mukaan Ka olisi ollut kuviteltu jumalan ääni, jota tavataan esimerkiksi skitsofreenikoilla. Tämän ns. kaksikamarisuuden teorian mukaan useimmat egyptiläiset eivät siis olisi olleet tietoisia termin nykyaikaisessa merkityksessä. Tämän vuoksi selitys on kohdannut paljon vastustusta.
Sheut

Ihmisen varjo, joka oli aina paikalla. Ihmisellä ja hänen varjollaan uskottiin olevan tiukka side, sillä ihmistä ei ole olemassa ilman varjoa eikä varjoa ilman ihmistä. Varjoa kuvattiin hieroglyfeissä pienellä mustalla ihmishahmolla.
Sekhu

Ihmisen maalliset jäänteet.
Lilli Autti

Lilli Autti (s. 1958 Helsinki) on valtiotieteen maisteri Helsingin yliopistosta ja sosiaalihuollon erityisasiantuntija Valvirassa sekä Kirkon diakoniarahaston hallituksen jäsen.
Autti on toiminut jäsenenä Helsingin kaupunginvaltuustossa, Helsingin terveyslautakunnassa ja Uudenmaan maakuntavaltuustossa vuosina 2009–2012 sekä Helsingin sosiaaliasiamiehenä 2001–2012, Sosiaaliasiamiehet ry:n puheenjohtajana 2001–2008., ammattijärjestö Talentian liittovaltuustoedustajana 2004–2012 sekä ammattieettisen lautakunnan jäsenenä 2004–2009, Talentia Helsinki ry:n hallituksen jäsenenä ja edustajana Akavan Uudenmaan aluetoimikunnassa. Vapaaehtoisena riita- ja rikosasioiden sovittelijana Autti on toiminut vuosina 1997–2008 sekä Helsingin Sovittelijat ry:n puheenjohtajana vuosina 2001–2003.
Autti on kiinnittänyt valtakunnallisessa mediassa huomiota toimeentulotuen jakamista koskeviin kuntien laittomiin toimintaohjeisiin ja toimeentulotukivarojen tahalliseen alibudjetointiin. Hän on luonut perusturvarikos-käsitteen sosiaalipoliittiseen keskusteluun.
Aiheesta muualla

Lilli Autti
Helsingin sosiaaliasiamies
Helsingin Sanomat (Arkistoitu – Internet Archive)
Sosiaali- ja terveysalan lupa- ja valvontavirasto Valvira
TERVE-SOS 2012 - Kunta ihmisoikeuksien ja yhdenvertaisuuden turvaajana - Kunnan erilaisten asiakkaiden oikeudet ja mahdollisuudet. VTM Lilli Autti
FC Hongan kausi 2006

FC Hongan kausi 2006 oli FC Hongan ensimmäinen kausi Veikkausliigassa. Joukkue eteni Liigacupissa välieriin, Suomen Cupissa seitsemännelle kierrokselle (16 parhaan joukkoon) ja Veikkausliigassa lopullinen sijoitus oli neljäs. Tämän sijoituksen turvin Honka ansaitsi paikan Intertoto Cupin syksyn 2007 karsinnoista.